b'\n_START_ARTICLE_\nKulttuurikeskus Akustiikka\n_START_PARAGRAPH_\nKulttuurikeskus Akustiikka (tai Ylivieskatalo Akustiikka) on Ylivieskan kaupungissa toimiva kulttuuritalo, joka on valmistunut vuonna 2003. Se sis\xc3\xa4lt\xc3\xa4\xc3\xa4 400-paikkaisen konserttisalin, 50-paikkaisen n\xc3\xa4yttelysalin, 30- ja 12-paikkaiset kokoustilat sek\xc3\xa4 140-paikkaisen ravintolasalin._NEWLINE_Talon on suunnitellut oululainen Uki Arkkitehdit Oy, jonka t\xc3\xb6ihin kuuluvat my\xc3\xb6s Oulun musiikkikeskus ja Kuhmo-talo. Akustiikaksi nimetyn talon akustiikkakonsulttina on toiminut arkkitehti Alpo Halme. Rakennus on yhteydess\xc3\xa4 vanhaan koulurakennukseen ja sen 1980-luvulla tehtyyn laajennusosaan. P\xc3\xa4\xc3\xa4urakoijana oli NCC._NEWLINE_Talossa j\xc3\xa4rjestet\xc3\xa4\xc3\xa4n konsertteja, elokuvan\xc3\xa4yt\xc3\xb6ksi\xc3\xa4, teatteriesityksi\xc3\xa4, kokouksia ja erilaisia yleis\xc3\xb6tilaisuuksia.'